
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 284
                                                           din 20 decembrie 2018
          privind aprobarea închirierii directe a unui teren aferent construcției – spațiu de alimentație publică, în vederea edificării unei scări de acces
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 34.779/10.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere cererea înregistrată la Municipiul Sighişoara cu nr. 17.511/30.06.2017, formulată de doamna Rogoz Codruța Adriana și completată ulterior cu cererea înregistrată la Municipiul Sighişoara cu nr. 34.366/06.12.2018, cu referire, în esenţă, la închirierea directă a terenului, în suprafață de 7,50 mp., în vederea construirii unor scări de acces la spațiul de alimentație publică, înscris în C.F. nr. 57845 Sighișoara, sub nr. cadastral 57845 – C1, nr. C.F. vechi 6947/II/B, sub nr. cadastral vechi 294/3 și nr. topografic 1848/3, proprietatea acesteia, situat în Municipiul Sighișoara, str. Octavian Goga, nr. 6;

            Având în vedere Certificatul de Urbanism nr. 353/09.11.2018, eliberat de Municipiul Sighișoara, prin Compartimentul Urbanism, Disciplina în Construcții, Patrimoniul UNESCO, în scopul obținerii autorizației de construire pentru amenajare terase și scară de acces;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

            Având în vedere că, în urma închirierii acestui teren se aduc venituri suplimentare la bugetul local;

            Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 34.777/10.12.2018, prin care se propune aprobarea închirierii directe a unui teren aferent construcției – spațiu de alimentație publică, în vederea edificării unei scări de acces, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. ”c”, (5) lit. ”a” şi (9), art. 45 (3), art. 115 (1) lit. ”b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,                                                    
                H O T Ă R Ă Ş T E:

             Art. 1. (1) Se aprobă închirierea directă a terenului, în suprafață de 7,50 mp. în vederea construirii unor scări de acces la spațiul de alimentație publică, înscris în C.F. nr. 57845 Sighișoara, sub nr. cadastral 57845 – C1, nr. C.F. vechi 6947/II/B, sub nr. cadastral vechi 294/3 și nr. topografic 1848/3, către doamna Rogoz Codruța Adriana, proprietatea acesteia, situat în Municipiul Sighişoara, str. Octavian Goga, nr. 6. 
                          (2) Chiria va fi stabilită conform prevederilor legale incidente, aplicabile în speță şi 
va fi indexată semestrial cu indicele de inflaţie.
       (3) Durata închirierii va fi de 5 (cinci) ani, începând cu data de 01.01.2019.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. doamna Rogoz Codruța Adriana.
12 ex.
B.A. 

